Ֆրանսիսկո Գալյեգո

**Ֆրանսիսկո Ֆերնանդես Ռոդրիգես** (, ), հայտնի է նաև որպես **Գալեգո**, իսպանացի ֆուտբոլիստ, որը հանդես է եկել կենտրոնական պաշտպանի դիրքում։ 1964 թվականի Եվրոպայի չեմպիոն, Իսպանիայի հավաքականի կազմում 1966 թվականի աշխարհի առաջնության մասնակից։
Ֆրանցիսկո Գալեգոն «Սևիլյա» ֆուտբոլային ակումբի սան է, որտեղ սկսել և ավարտել է ֆուտբոլիստի կարիերան։ Սակայն առավել մեծ ճանաչում է ստացել «Բարսելոնայում» հանդես գալու շնորհիվ։ Նրա կազմում  դարձել Է Իսպանիայի չեմպիոն, Իսպանիայի կրկնակի գավաթակիր, ինչպես նաև նվաճել Տոնավաճառների գավաթը։

## Կենսագրություն
### Ակումբային կարիերա
Ֆրանցիսկո Ֆերնանդես Ռոդրիգեսը 14 տարեկանում դարձել է «Սևիլյայի» երիտասարդական ակադեմիայի խաղացող։ «Սևիլյայի» հիմնական կազմում իր նորամուտը նշել է 17 տարեկանում՝ 1961 թվականի հոկտեմբերի 15-ին, «Օսասունայի» դեմ Պրիմերայի խաղում։ 1961/62 մրցաշրջանում չորս հանդիպում է անցկացրել Անդալուզիայի թիմի կազմում։ Իր մարզական կարիերայի համար Ֆրանցիսկոն ընտրել է Գալեգո կեղծանունը (թարգմանաբար՝ «Գալիսիացի»), քանի որ հենց այդ ազգանունով են հանդես եկել նրա հայրն ու պապը։
1962 թվականին «Սևիլյայի» երիտասարդական թիմի հետ դարձել է Գեներալիսիմուսի գավաթակիր իր տարիքային խմբում՝ եզրափակչում 2:0 հաշվով հաղթելով «<bdi>Աթլետիկ Բիլբաո</bdi>յին» (Բիլբաո), որից հետո աստիճանաբար սկսել է ամրապնդվել իր ակումբի մեծահասակների կազմում։
1965 թվականին Գալեգոյին 8 միլիոն պեսետայով ձեռք է բերել «Բարսելոնան», որտեղ 10 մրցաշրջանով դարձել է հիմնական կազմի խաղացող։ «Բարսելոնայի» հետ պաշտպանը 1968 և 1971 թվականներին նվաճել է Գեներալիսիմուսի գավաթը, իսկ 1974 թվականին կարիերայի ընթացքում միակ անգամ դարձել է Իսպանիայի չեմպիոն։ Բացի այդ, Գալեգոն օգնել է «կապտանռնագույններին» նվաճել երկու Եվրագավաթ։ 1965/66 մրցաշրջանում «Բարսելոնան» նվաճել է Տոնավաճառների գավաթը, իսկ 1971-ին հաղթել է տոնավաճառների գավաթի Սուպերֆինալում, որում հանդիպեցին այս գավաթի առաջին և վերջին հաղթողները՝ «Բարսելոնան» և «Լիդս Յունայթեդը»։
1975 թվականին, երբ Գալեգոն դարձել է 31 տարեկան, վերադարձել է «Սևիլյա», որը նոր էր վերադարձել Պրիմերա։ Գալեգոն ևս չորս տարի տվել է հարազատ թիմին։ 1979 թվականի օգոստոսի 30-ին «Էստադիո Ռամոն Սանչես Պիսխուան» մարզադաշտում «Սևիլյան» և «Բարսելոնան» միմյանց հետ խաղացել են Պակո Գալյեգոյի հրաժեշտի խաղում։ Սակայն Միգել Մունյոսի խնդրանքով 1979/80 մրցաշրջանում Գալեգոն Իսպանիայի առաջնությունում ևս երեք հանդիպում է անցկացրել «Սևիլյայի» կազմում, որից հետո վերջնականապես ավարտել է պրոֆեսիոնալ ֆուտբոլիստի կարիերան։ Եվս մեկ մրցաշրջան Ֆրանցիսկո Գալեգոն խաղացել է երրորդ դիվիզիոնում «Ալկալայի» սիրողական թիմի կազմում։
### Ելույթներ ազգային հավաքականում
1964 թվականին Պակո Գալեգոն հրավիրվել է Իսպանիայի ազգային հավաքական՝ մասնակցելու Եվրոպայի առաջնությանը, որն ի վերջո նրա թիմը հաղթել է։ Գալեգոն մրցաշարում ոչ մի հանդիպում չի անցկացրել, բայց նաև համարվում է Եվրոպայի չեմպիոն։ Միայն երկու տարի անց իր նորամուտը նշել է «կարմիր ֆուրիայի» կազմում, և դա տեղի է ունեցել անմիջապես Անգլիայում կայացած աշխարհի առաջնությունում։ 1966 թվականի հուլիսի 13-ին Իսպանիան Բիրմինգհեմում 1:2 հաշվով պարտվել է Արգենտինային։ Արդյունքում իսպանացիները չեն կարողացել դուրս գալ խմբից, սակայն Գալեգոն անցկացրել է իր թիմի բոլոր երեք հանդիպումները։ Գալեգոն կարմիր խաղաշապիկով վերջին հանդիպումն անցկացրել է Մալագայում 1973 թվականի փետրվարի 21-ին։ 1974 թվականի աշխարհի առաջնության ընտրական մրցաշարի շրջանակներում Իսպանիայի հավաքականը 3:1 հաշվով հաղթել է Հունաստանին։ Ընդհանուր առմամբ, Պակո Գալեգոն ազգային հավաքականի կազմում անցկացրել է 36 հանդիպում, որոնցից 18-ում Իսպանիան հաղթել է, 8-ում պարտվել և 10 անգամ ոչ-ոքի խաղացել։
1968 և 1973 թվականներին Ֆրանցիսկո Գալեգոն նաև երկու ընկերական հանդիպում է անցկացրել Կատալոնիայի հավաքականի կազմում։

## Կոչումներ և նվաճումներ
* յի չեմպիոն (1)՝ 1973/74
* յի գավաթակիր (2)՝1967/68, 1970/71
* Տոնավաճառների գավաթակիր (2)՝ 1965/66, 1971
* Եվրոպայի չեմպիոն (1)՝ 1964

## Գրականություն
* 

## Ծանոթագրություններ

## Արտաքին հղումներ
* Статистика за национальную сборную
* Профиль игрока «Барселоны»

 
Կատեգորիա:Իսպանացի ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Տղամարդկանց ֆուտբոլի պաշտպաններ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Բարսելոնայի ֆուտբոլիստներ